text: Faldt i et hul på vej hjem fra by-tur
  30 januar 2011 kl. 11.15
  To kvinder faldt bogstaveligt talt i et hul, da de lørdag aften havde fået en tår over tørsten i Esbjerg.
  Uheldet var ude for den ene, da hun faldt i en udgravning i Kvaglund. Det fik den anden til at hoppe efter, men ingen af dem kunne komme op ved egen hjælp. Det skriver jv.dk.
  Heldigvis havde en snarrådig taxichauffør regnet ud, hvad der var sket. Han havde netop sat den ene kvinde af, men da han umiddelbart efter ikke kunne se hende i bakspejlet, blev han bekymret.
  Taxichaufføren vendte om og fandt ikke blot en, men to kvinder i udgravningen, der var alt for dyb til at komme op fra. Men de tilkaldte brandfolk fik kvinderne op til overfladen ved hjælp af en stige.
  -
  